
Shakespeare és Itália

Shakespeare és Itália - Rezümé
Dolgozatomban William Shakespeare és Itália kapcsolatával foglalkozom. A kérdést két középpont köré építettem fel, melyek munkám két fejezetét alkotják. Az első fejezetben a Shakespeare személye és az Itáliához fűződő viszonya körül kialakult vitára helyezem a hangsúlyt, amely elsősorban azt kutatja, hogy az író műveiben található részletes leírások alapján egy-egy itáliai helyszínnel, vagy tradícióval kapcsolatban lehet-e arra következtetni, hogy a költő járt az országban, vagy ezekhez az információkhoz csupán a forrásain keresztül jutott el. Míg az ezt követő második fejezetben pedig az általam kiválasztott három Shakespeare-drámán keresztül vizsgálom meg a költő viszonyát Itáliával. Nagy hangsúlyt helyezek arra, hogy a Sh drámák szövege alapján lehet-e arra következtetni, hogy milyen volt a költő viszonya Itáliával, mekkora tudással rendelkezett a különböző városok helyszíneiről, szokásairól. A kérdést három dráma, a Romeo és Júlia, A Makranczos hölgy, és az Othello alapján vizsgálom. Emellett engem sem hagyott hidegen az említett vita, és, noha csak a spekuláció szintjén, megpróbálok következtetést levonni arra vonatkozólag, hogy a rendelkezésemre álló adatok birtokában, lehet-e teljes bizonyossággal azt állítani, hogy Shakespeare valóban járt az országban valamikor élete során.



